****

**ΑΡΙΣΤΟΤΕΛΕΙΟ ΠΑΝΕΠΙΣΤΗΜΙΟ ΘΕΣΣΑΛΟΝΙΚΗΣ**

**ΠΑΝΕΛΛΗΝΙΟ ΣΥΝΕΔΡΙΟ**

**Λογοτεχνική ανάγνωση στο σχολείο και στην κοινωνία**

**20-22 Οκτωβρίου 2017**

Στο Αριστοτέλειο Πανεπιστήμιο Θεσσαλονίκης διοργανώνεται στις 20-22 Οκτωβρίου 2017 Πανελλήνιο Συνέδριο με θέμα: **«Λογοτεχνική ανάγνωση στο σχολείο και στην κοινωνία»**. Το Συνέδριο διοργανώνεται με τη συνεργασία τεσσάρων Τμημάτων του ΑΠΘ:

Παιδαγωγικό Τμήμα Δημοτικής Εκπαίδευσης

Τμήμα Επιστημών Προσχολικής Αγωγής και Εκπαίδευσης

Τμήμα Φιλολογίας, Τομέας Μεσαιωνικών και Νέων Ελληνικών Σπουδών

Τμήμα Φιλοσοφίας & Παιδαγωγικής

Το Συνέδριο θα εξετάσει πτυχές της λογοτεχνικής εκπαίδευσης, της διδασκαλίας δηλαδή της λογοτεχνίας στην εκπαίδευση σε όλες της τις παραμέτρους (δημιουργία σχετικών προγραμμάτων διδασκαλίας, περιεχόμενο και διδακτικές μέθοδοι, αξιολόγηση της ανταπόκρισης των μαθητών στην ανάγνωση των λογοτεχνικών κειμένων) αλλά και τους τρόπους με τους οποίους δημιουργούνται −στη δημόσια σφαίρα και σε μη εκπαιδευτικούς θεσμούς− παραστάσεις, εικόνες και αντιλήψεις για τη λογοτεχνία, τη σχέση των ανθρώπων με το βιβλίο και την ανάγνωση, τη διάδοση των λογοτεχνικών κανόνων, καθώς και τις πρακτικές προώθησης της ανάγνωσης στο δημόσιο χώρο. Οι θεματικές του Συνεδρίου αναλυτικά είναι οι εξής:

**Θεματικές του Συνεδρίου**

*Λογοτεχνία και ιδεολογία*

* Ταυτότητες-Αναπαραστάσεις-Αξίες-Γραμματισμός
* Λογοτεχνική ανάγνωση και φύλο

*Ανάγνωση/γραφή και ανταπόκριση*

* Σχέση ανάγνωσης και γραφής
* Προφορικότητα και ανάγνωση
* Αναγνωστικές πρακτικές μέσα στην οικογένεια
* Αναγνωστική ανταπόκριση παιδιών και εφήβων μέσα και έξω από το σχολείο
* Έρευνες αναγνωστικής συμπεριφοράς και αναγνωστικών προτιμήσεων
* Οι εκπαιδευτικοί ως αναγνώστες
* Αντιλήψεις των μαθητών, των εκπαιδευτικών, των γονιών γύρω από την ανάγνωση
* Προγράμματα προώθησης της ανάγνωσης
* Προγράμματα δημιουργικής γραφής

*Λογοτεχνία, ΜΜΕ και ΤΠΕ*

* Ανάγνωση εικόνων
* Το βιβλίο και η ανάγνωση στα ΜΜΕ
* Λογοτεχνία και ΤΠΕ
* Το παιδικό βιβλίο στο διαδίκτυο
* Η ανάγνωση και η γραφή στις διαδικτυακές κοινότητες

*Λογοτεχνική εκπαίδευση και θεσμοί*

* Δημόσιες και σχολικές βιβλιοθήκες και ο ρόλος τους
* Η προώθηση της ανάγνωσης στο πλαίσιο της εκπαίδευσης ενηλίκων
* Λογοτεχνία και μουσειακή εκπαίδευση
* Λέσχες ανάγνωσης

*Η λογοτεχνία στην εκπαίδευση*

* Λογοτεχνική θεωρία και διδακτική πράξη
* Ιστορία του μαθήματος της Νεοελληνικής Λογοτεχνίας
* Διδασκαλία της γλώσσας και διδασκαλία της λογοτεχνίας. Συγκλίσεις και αποκλίσεις
* Ανθολόγια λογοτεχνικών κειμένων όλων των βαθμίδων της εκπαίδευσης
* Λογοτεχνικός κανόνας- Σχολικός λογοτεχνικός κανόνας. Επιλογή λογοτεχνικών βιβλίων στο σχολείο
* Αναγνωστικές πρακτικές στην τυπική και ημιτυπική εκπαίδευση
* Διδασκαλία της λογοτεχνίας σε διαπολιτισμικά περιβάλλοντα
* Διδασκαλία της λογοτεχνίας και δημιουργική γραφή
* Η αξιοποίηση των ΤΠΕ στη διδασκαλία της λογοτεχνίας
* Προγράμματα Σπουδών (παλαιά και νέα) για τη διδασκαλία της λογοτεχνίας σε Πρωτοβάθμια και Δευτεροβάθμια εκπαίδευση. Παραδείγματα εφαρμογών του πιλοτικού ΠΣ του 2011
* Λογοτεχνία και άλλες τέχνες στην εκπαίδευση (εικαστικά, θέατρο, μουσική, κινηματογράφος)
* Αξιολόγηση των μαθητών στο μάθημα της λογοτεχνίας
* Σχέση του μαθήματος της λογοτεχνίας με άλλα γνωστικά αντικείμενα
* Η λογοτεχνία στην τριτοβάθμια εκπαίδευση

Οι ανακοινώσεις θα πρέπει να είναι πρωτότυπες, να περιέχουν σαφή ερευνητικά ερωτήματα, θεωρητική υποστήριξη και ερευνητική μέθοδο. Οι ενδιαφερόμενοι καλούνται να υποβάλουν τον τίτλο και την περίληψη (μέχρι 400 λέξεις) των ανακοινώσεών τους. Στην περίληψη θα πρέπει να είναι σαφές σε ποια θεματική του Συνεδρίου εντάσσεται η ανακοίνωση. Στο ίδιο αρχείο θα πρέπει να περιλαμβάνεται σύντομο (μέχρι 200 λέξεις) βιογραφικό σημείωμα. Επιλογή από τις ανακοινώσεις του Συνεδρίου θα εκδοθούν σε συλλογικό τόμο από τις εκδόσεις Gutenberg.

## Οι περιλήψεις θα σταλούν μέχρι την 31η Δεκεμβρίου 2016 ηλεκτρονικά στη διεύθυνση: litauth2017@gmail.com

Σημαντικές ημερομηνίες του Συνεδρίου:

* Αποστολή περίληψης έως **31/12/2016**
* Απάντηση για την αποδοχή **30/4/2017**
* Ανάρτηση του προγράμματος **30/6/20**17
* Διεξαγωγή Συνεδρίου **20-22/10/2017**

Το Συνέδριο δεν θα έχει παράλληλες συνεδρίες, ούτε τέλος εγγραφής. Βεβαιώσεις παρακολούθησης θα δοθούν την τελευταία μέρα σε όσους έχουν εγγραφεί μέχρι τις 19/10/2017 ηλεκτρονικά στη διεύθυνση litauth2017@gmail.com ή σε όσους εγγραφούν στη γραμματεία του Συνεδρίου την πρώτη μέρα διεξαγωγής του.

Η οργανωτική επιτροπή του Συνεδρίου:

*Πρόεδρος*

Βενετία Αποστολίδου, Καθηγήτρια ΠΤΔΕ AΠΘ

*Γραμματέας*

Ελένη Χοντολίδου, Αναπληρώτρια Kαθηγήτρια Τμήμα Φιλοσοφίας & Παιδαγωγικής AΠΘ

*Ταμίας*

Κατερίνα Τικτοπούλου, Αναπληρώτρια Καθηγήτρια, Τμήμα Φιλολογίας AΠΘ

*Μέλη*

Βασίλης Αλεξίου, Επίκουρος Καθηγητής, ΠΤΔΕ AΠΘ

Σοφία Γαβριηλίδου, Αναπληρώτρια Καθηγήτρια, ΤΕΠΑΕ ΑΠΘ

Μένη Κανατσούλη, Καθηγήτρια, ΤΕΠΑΕ AΠΘ

Ανδρέας Καρακίτσιος, Καθηγητής, ΤΕΠΑΕ AΠΘ

Δημήτρης Κόκορης, Επίκουρος Καθηγητής, Τμήμα Φιλοσοφίας & Παιδαγωγικής AΠΘ

Τασούλα Μαρκομιχελάκη, Επίκουρη Καθηγήτρια, Τμήμα Φιλολογίας AΠΘ

Σούλα Μητακίδου, Καθηγήτρια, ΠΤΔΕ AΠΘ

Μιχάλης Γ. Μπακογιάννης, Επίκουρος Καθηγητής, Τμήμα Φιλολογίας AΠΘ